Rijeka, 11. listopada 2019.g.

**POZIV ZA MEDIJE**

**PREDSTAVLJANJE ZBORNIKA PRIČA AUTORSKE BURE NA RIJEČKOJ RIBARNICI**

**U subotu, 12. listopada 2019.g. u 19.30 sati, na Riječkoj ribarnici (glavna gradska tržnica), u glazbeno – scenskom događanju, bit će predstavljen zbornik kratkih priča Autorske bure, nastao u sklopu projekta Europske prijestolnice kulture.**

**U okviru subotnje promocije, u prostoru riječke Ribarnice,** dijelove priča iz zbornika interpretirat će **mladi riječki glumci- studenti i studentice studija Glume i medija, Akademije primijenjenih umjetnosti Sveučilišta u Rijeci, a u programu promocije sudjelovat će i glazbeni sastav** **Marinada** te **VJ OBLIK 3** (Damjan Šporčić).

U *Autorskim burama* sudjelovali su regionalni pisci i spisateljice, stvorivši kratke prozne tekstove inspirirane lokacijama diljem Kvarnera, a zbornik se objavljuje u izdanju RIJEKE 2020 i V.B.Z.-a.

**Scenarij programa predstavljanja zbornika Autorske bure:**

* **19.30h – početak programa**
	+ obraćanje **Emine Višnić**, direktorice RIJEKE 2020
	+ obraćanje **Zlatka Komadine**, župana PGŽ i/ili **Sonje Šišić**, pročelnice odjela za kulturu, sport i tehničku kulturu PGŽ
	+ obraćanje **Vojka Obersnela**, gradonačelnika Rijeke
	+ obraćanje **Krune Lokotara**, urednika zbornika Autorske bure
* **19.50h – nastup studenata i studentica Glume i medija** – izvođenje dijelova priča iz zbornika
* **20.40h – nastup glazbenog sastava Marinada** uz prigodnu zakusku (do 22h)
* **VJ OBLIK 3** vizualno će dodatno oplemenjivati prostor Riječke ribarnice za cijelo vrijeme trajanja programa predstavljanja zbornika Autorske bure.

*Na samom predstavljanju na Ribarnici nalazit će se* ***štand VBZ-a*** *s oba izdanja zbornika priča Autorske bure koje će posjetitelji ondje moći kupiti, a* ***predstavnici medija na istom štandu (štandu VBZ-a) mogu preuzeti širu pisanu Informaciju za novinare o ukupnom projektu Autorske bure****.*

Unaprijed zahvaljujem na odzivu i srdačno pozdravljam!

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42